rejauldu/bengali-wikipedia huggingface dataset:
নিউ ইয়র্ক স্টেট রুট ২৯৩ (এনওয়াই ২৯৩) হলো যুক্তরাষ্ট্রের নিউ ইয়র্কের অরেঞ্জ কাউন্টির পূর্ব দিকে অবস্থিত একটি মহাসড়ক। এর দৈর্ঘ্য ৬. ৮২ মাইল (১০.৯৮ কিমি)। রাস্তাটা শুরু হয় উডবুরির ইউ.এস. রুট ৬-এ (লং মাউন্টেন পার্কওয়ে হিসেবে পরিচিত) । এরপর উত্তরপশ্চিম দিকে এগিয়ে হাইল্যান্ডস শহরের ভিতর ইউএস ৯ডব্লিউ আর এনওয়াই ২১৮ এর সংযোগস্থলে গিয়ে শেষ হয়েছে। রাস্তাটার আশেপাশের বেশিরভাগ জায়গাই সরকারি বা সামরিক কাজের জন্যে সংরক্ষিত, তাই এর আশেপাশে উল্লেখযোগ্য কোনো লোকালয় বা জায়গা নেই। তবে তারপরেও এতে প্রচুর গাড়ি দেখা যায়, কারণ ওয়েস্ট পয়েন্টের ইউনাইটেড স্টেটস মিলিটারি একাডেমী আর নিউ ইয়র্ক স্টেট থ্রুওয়ে-এর মধ্যবর্তী এটাই সবচে বড় রাস্তা।  ১৯২০ এর দশকের মাঝামাঝি রাস্তাটা নির্মাণ কাজ শুরু হয়। শুরুতে এনওয়াই ২৯৩ আসলে এনওয়াই ৩৭ এর একটা অংশ হিসেবে বানানোর পরিকল্পনা করা হয়। কিন্তু ১৯২৮ এর দিকে ইউএস ৬ কে পুনর্বিন্যস্ত করে পুরো এনওয়াই ৩৭ কে এর সাথে জুড়ে দেয়া হয়। ১৯৩৪ সালে ওয়েস্ট পয়েন্টকে এড়িয়ে দক্ষিণ দক্ষিণ দিকে যাওয়ার জন্যে ইউএস ৬ এর নকশায় আরও একবার পরিবর্তন করা হয়। আর একাডেমীর ভিতর দিয়ে যে অংশটুকু হওয়ার কথা ছিলো সেটাই পরিণত হয় এনওয়াই ২৯৩ তে।   পথের বর্ণনা  left|thumb|এনওয়াই ২৯৩ দক্ষিণ দিকে হাইল্যান্ডে ইউএস ৬ এর দিকে চলে গেছে এনওয়াই ২৯৩ উডবুরির হারিম্যান স্টেট পার্কে ইউএস ৬ এর একটা সংযোগ সড়ক হিসেবে শুরু হয়েছে। জায়গাটা থ্রুওয়ে এর পূর্বে ২ মাইল (৩.২ কিমি) এর কম দূরত্বে অবস্থিত। এরপর রাস্তাটা মোটামুটি পূর্ব-উত্তর দিকে হারিম্যানদের জমিজমা আর USMA এর সংরক্ষিত এলাকার ভিতর দিয়ে এগিয়ে গেছে। এসব এলাকার প্রায় পুরোটাতেই সাধারণ জনগনের প্রবেশ নিষিদ্ধ। এনওয়াই ২৯৩ এর পরবর্তী প্রধান সংযোগ হলো হাইল্যান্ডের ইউএস ৯ডব্লিউ আর এটাই এর উত্তর দিকের শেষ প্রান্ত। এনওয়াই ২১৮ও সেখানে থেকেই ইউএস ৯ডব্লিউ থেকে বিচ্ছিন্ন হয়ে সুড়ঙ্গ পার হয়ে পূর্ব দিকে চলে গেছে। ওয়েস্ট পয়েন্টের ওয়াশিংটন গেট এখান থেকে কাছেই।  এনওয়াই ২৯৩ এর দক্ষিণ প্রান্তের কাছেই লং পাথ নামের একটা পায়ে হাটার রাস্তা বনের ভিতর চলে গেছে। ট্রাক জাতীয় গাড়িগুলোর ইউএস ৬ ব্যবহার কয়া নিষিদ্ধ। তাই ট্রাক ড্রাইভারেরা এনওয়াই ২৯৩ দিয়েই ইউএস ৯ডব্লিউ তে যায়।   ইতিহাস  right|thumb|অরেঞ্জ কাউন্টিতে এনওয়াই ২৯৩, এনওয়াই ২১৮ ও ইউএস ৯ডব্লিউ এর সংযোগস্থল ১৯২০ এর দশকের মাঝামাঝি পূর্ব-পশ্চিমে মনরো আর কানেকটিকাটকে সংযুক্ত করতে এনওয়াই ৩৭ রাস্তাটা নির্মাণের পরিকল্পনা করা হয়। এনওয়াই ২৯৩ ছিলো এই এনওয়াই ৩৭ এর একটা অংশ। ১৯২৭ সালে AASHO ইউ .এস . হাইওয়ে সিস্টেমের প্রথম পথ নির্দেশিকা প্রকাশ করে। সেখানে নিউ ইয়র্কের ভিতর দিয়ে পোর্ট জার্ভিস থেকে কিংস্টন পর্যন্ত দীর্ঘ বর্তমান ইউএস ২০৯ রাস্তাটাকে ইউএস ৬ হিসেবে দেখানো হয়। তখন ইউএস ৬ এর শেষ প্রান্ত ছিলো কিংস্টনে আর শুরু ছিলো ড্যানবুরির কানেকটিকাট রাজ্য সড়কে। ১৯২৮ সালে ইউএস ৬ কে পূনর্বিন্যস্ত করে পোর্ট জার্ভিস থেকে এর বর্তমান বিন্যাসের কাছাকাছি একটা নকশা করা হয়। উডবুরি থেকে বিয়ার মাউন্টেইন ব্রিজ পর্যন্ত যাওয়ার পর এর সাথে এনওয়াই ৩৭ এর সেন্ট্রাল ভ্যালী থেকে হাইল্যান্ডস পর্যন্ত অংশটাও জুড়ে দেওয়া হয়। ফলে এটা হাইল্যান্ডের দক্ষিণে সেতুর কাছাকাছি ইউএস ৯ডব্লিউ এর সাথে মিলিত হয়। ১৯৩৪ সালে ওয়েস্ট পয়েন্টকে এড়িয়ে  দক্ষিণ দিকে যাওয়ার জন্যে আবারো ইউএস ৬ এর নকশা পরিবর্তন করা হয়। আর একাডেমীর ভিতর দিয়ে যেটা অংশটুকু হওয়ার কথা ছিলো সেটুকুর নাম দেওয়া হয় এনওয়াই ২৯৩।   প্রধান সংযোগ সড়ক    তথ্যসূত্র   বহিঃসংযোগ  বিষয়শ্রেণী:নিউ ইয়র্ক অঙ্গরাজ্যের মহাসড়ক
সৈয়দ ইব্রাহিম রাইসি আল-সাদাতি () (১৪ ডিসেম্বর ১৯৬০ — ১৯ মে ২০২৪) ছিলেন একজন ইরানি রাজনীতিবিদ এবং বিচারক। তিনি ২০২১ সালের নির্বাচনে জয়ী হয়ে ৩ আগস্ট ২০২১ থেকে ১৯ মে ২০২৪ মৃত্যুর আগ পর্যন্ত ইরানের রাষ্ট্রপতি হিসেবে দায়িত্ব পালন করেছেন।  ইব্রাহিম রাইসি ইরানের বিচার ব্যবস্থার বিভিন্ন গুরুত্বপূর্ণ পদে কাজ করেছেন। তিনি ২০০৪ থেকে ২০১৪ সাল পর্যন্ত উপ প্রধান বিচারপতি, ২০১৪ থেকে ২০১৬ সাল পর্যন্ত অ্যাটর্নি জেনারেল এবং ২০১৯ থেকে ২০২১ সাল পর্যন্ত প্রধান বিচারপতি ছিলেন। ১৯৮০ এবং ১৯৯০-এর দশকে তিনি তেহরানের প্রসিকিউটর এবং উপ-প্রসিকিউটর হিসেবেও দায়িত্ব পালন করেছেন। ২০১৬ থেকে ২০১৯ সাল পর্যন্ত তিনি আস্থান কুদস রাযভী নামক একটি ধর্মীয় প্রতিষ্ঠানের তত্ত্বাবধায়ক এবং চেয়ারম্যান ছিলেন। রাইসি ২০০৬ সালে দক্ষিণ খোরাসান প্রদেশ থেকে প্রথমবারের মতো বিশেষজ্ঞ পরিষদের সদস্য নির্বাচিত হন। তিনি মাশহাদের জুমা নামাজের ইমাম এবং ইমাম রেজা মাজারের প্রধান ইমাম আহমদ আলা মোলহোদার জামাতা।  রাইসি ২০১৭ সালে রাষ্ট্রপতি নির্বাচনে প্রতিদ্বন্দ্বিতা করেছিলেন, কিন্তু মধ্যপন্থী রাষ্ট্রপতি হাসান রুহানির কাছে পরাজিত হন। তিনি তেহরানের "কসাই" নামে পরিচিত, কারণ তিনি ১৯৮৮ সালে ইরানে হাজার হাজার রাজনৈতিক বন্দির মৃত্যুদণ্ড কার্যকর করার কমিটির একজন সদস্য ছিলেন। এই কারণে তাকে "মৃত্যু কমিটি" নামে ডাকা হয়। মার্কিন যুক্তরাষ্ট্রের ফরেন অ্যাসেটস কন্ট্রোল অফিস তাকে নিষিদ্ধ করেছে এবং আন্তর্জাতিক মানবাধিকার সংস্থা ও জাতিসংঘের বিশেষ প্রতিবেদকরা তাকে মানবতার বিরুদ্ধে অপরাধের জন্য অভিযুক্ত করেছে।  ইব্রাহিম রাইসি ২০২১ সালে পুনরায় রাষ্ট্রপতি নির্বাচনে দাঁড়িয়ে ৬২.৯% ভোট পেয়ে হাসান রুহানিকে পরাজিত করেন। অনেকেই মনে করেন, এই নির্বাচন রাইসির পক্ষে প্রভাবিত করা হয়েছিল, কারণ তিনি ইরানের সর্বোচ্চ নেতা আলী খামেনির ঘনিষ্ঠ মিত্র। রাইসিকে প্রায়ই খামেনির পরবর্তী উত্তরসূরি হিসেবে দেখা হয়। ইরানি রাজনীতিতে রাইসি একজন কঠোরপন্থী নেতা হিসেবে পরিচিত।  তার রাষ্ট্রপতি থাকাকালীন সময়ে, মার্কিন যুক্তরাষ্ট্রের সাথে পারমাণবিক চুক্তি (JCPOA) নিয়ে আলোচনা আটকে যায় এবং ২০২২ সালের শেষের দিকে মাহসা আমিনির মৃত্যুর পর দেশটিতে বড় ধরনের প্রতিবাদ হয়। রাইসির সময় ইরান ইউরেনিয়াম সমৃদ্ধকরণ বাড়িয়েছে, আন্তর্জাতিক পরিদর্শনে বাধা দিয়েছে এবং রাশিয়ার ইউক্রেন আক্রমণে সমর্থন দিয়েছে। এছাড়া, ইরান গাজার সংঘাতে ইসরায়েলের উপর ক্ষেপণাস্ত্র ও ড্রোন হামলা চালায় এবং হিজবুল্লাহ ও হুথি আন্দোলনের মতো গোষ্ঠীগুলিকে অস্ত্র সহায়তা দিয়েছে।   মৃত্যু  থাম্ব|মৃত্যুর কয়েক ঘন্টা পূর্বে আজারবাইজান - ইরান সীমান্তে রাষ্ট্রপতি রাইসি (বামে) ও রাষ্ট্রপতি ইলহাম আলিয়েভ (ডানে) ১৯ মে ২০২৪ সালে রবিবার ইব্রাহিম রাইসি পূর্ব আজার বাইজানের প্রদেশে জলপাই এলাকায় প্রেসিডেন্ট ইলহাম আলীর সাথে জলাধার প্রকল্প উদ্বোধন শেষে ফেরার পথে রাইসিকে বহনকারী একটি হেলিকপ্টার ইরানের উত্তর-পশ্চিমে ভারজাকান এলাকার একটি বনে বিধ্বস্ত হয়। ওই দূর্ঘটনায় ইব্রাহিম রাইসি, ইরানের পররাষ্ট্র মন্ত্রী হোসেন আমির-আব্দুল্লাহিয়ান সহ হেলিকপ্টারে থাকা সবাই অর্থাৎ ৯জন নিহত হন।   তথ্যসূত্র    বহিঃসংযোগ      বিষয়শ্রেণী:পারস্যের ব্যক্তি বিষয়শ্রেণী:১৯৬০-এ জন্ম বিষয়শ্রেণী:২০২৪-এ মৃত্যু বিষয়শ্রেণী:ইরানি রাজনীতিবিদ বিষয়শ্রেণী:ইরানি বিচারক বিষয়শ্রেণী:ইরানি শিক্ষায়তনিক বিষয়শ্রেণী:ইরানের প্রধান বিচারপতি বিষয়শ্রেণী:জীবিত ব্যক্তি বিষয়শ্রেণী:বিরুদ্ধ-মার্কিনবাদ বিষয়শ্রেণী:মার্কিন যুক্তরাষ্ট্রের ট্রেজারি বিভাগের নিষেধাজ্ঞার সাপেক্ষে ইরানি ব্যক্তি বিষয়শ্রেণী:২১শ শতাব্দীর ইরানি রাজনীতিবিদ বিষয়শ্রেণী:২১শ শতাব্দীর ইরাকি রাজনীতিবিদ
বজরা বাংলাদেশের নোয়াখালী জেলার অন্তর্গত সোনাইমুড়ি উপজেলার একটি ইউনিয়ন।   আয়তন    জনসংখ্যা    অবস্থান ও সীমানা  সোনাইমুড়ি উপজেলার দক্ষিণাংশে বজরা ইউনিয়নের অবস্থান। এ ইউনিয়নের পশ্চিমে সোনাপুর ইউনিয়ন, উত্তরে নদনা ইউনিয়ন ও সোনাইমুড়ি পৌরসভা, পূর্বে বারগাঁও ইউনিয়ন ও নাটেশ্বর ইউনিয়ন এবং দক্ষিণে বেগমগঞ্জ উপজেলার নরোত্তমপুর ইউনিয়ন ও মিরওয়ারিশপুর ইউনিয়ন অবস্থিত।   প্রশাসনিক কাঠামো  বজরা ইউনিয়ন সোনাইমুড়ি উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম সোনাইমুড়ি থানার আওতাধীন। এটি জাতীয় সংসদের ২৬৮নং নির্বাচনী এলাকা নোয়াখালী-১ এর অংশ।   শিক্ষা ব্যবস্থা  ৭ নং বজরা ইউনিয়ন পরিষদে ৩ টি মাধ্যমিক বিদ্যালয় ৮ টি প্রাইমারি স্কুল ১২ টি মাদ্রাসা রয়েছে।   শিক্ষা প্রতিষ্ঠান   মাধ্যমিক বিদ্যালয়  বজরা বহুমূখী উচ্চ বিদ্যালয়।  ছঁনগাও বালিকা উচ্চ বিদ্যালয়।  রশিদপুর বহুমূখী উচ্চ বিদ্যালয়।   যোগাযোগ ব্যবস্থা  বজরা ইউনিয়নের মধ্যে দিয়ে ঢাকা-নোয়াখালী হাইওয়ে এবং ঢাকা নোয়াখালী রেলওয়ে অবস্থিত। এখানে বজরা রেলওয়ে স্টেশনের অবস্থান যেখানে আন্তঃনগর উপকূল এক্সপ্রেস যাত্রাবিরতি করে। বজরা হাইওয়ের পশ্চিমে সোনাইমুড়ী এবং পূর্বে চৌরাস্তা অবস্থিত।   খাল ও নদী    হাট-বাজার  বজরা ইউনিয়নের সব থেকে বড় বাজারটি বজরা স্কুল সড়কে অবস্থিত। যেখানে নিত্য প্রয়োজনীয় সব কিছুই পাওয়া যায়। এছাড়া অসংখ্য ছোট বাজার রয়েছে। বৃহস্পতিবার ও রবিবার সপ্তাহে এ দুইদিন স্কুল সড়ক বাজারে হাঁট বসে।   দর্শনীয় স্থান   বজরা শাহী মসজিদ   জনপ্রতিনিধি  বর্তমান চেয়ারম্যান: মোঃ মীরন অর রশীদ।   আরও দেখুন   সোনাইমুড়ি উপজেলা  সোনাইমুড়ি থানা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:সোনাইমুড়ি উপজেলার ইউনিয়ন
হাত জীবাণুমুক্তকারক বা হ্যান্ড স্যানিটাইজার ডাক্তারি অ্যালকোহল-ভিত্তিক এক ধরনের তরল বা জেল যা সাধারণত হাতের রোগ সংক্রামক জীবাণু ধ্বংস করতে ব্যবহৃত হয়। কিছু স্বাস্থ্যসেবা পরিবেশে বেশিরভাগ পরিস্থিতিতে সাবান এবং জল দিয়ে হাত ধৌত করার চাইতে অ্যালকোহল মিশ্রিত বস্তু ব্যবহার অধিক ভাল। এটি সাধারণত জীবাণু মারবার ক্ষেত্রে আরও অধিক কার্যকর এবং সাবান ও জলের চেয়ে ত্বকের জন্য ভাল সহনশীল হয়ে থাকে। শৌচাগার বা টয়লেট ব্যবহারের পর যদি হাত অপরিষ্কার হয়ে যায়, সেক্ষেত্রেও এটি ব্যবহার করা যেতে পারে। অ্যালকোহলভিত্তিক নয় এরূপ সংস্করণগুলির সাধারণ ব্যবহারের কোনও সুপারিশ নেই। স্বাস্থ্যসেবা পরিবেশের বাইরে সাধারণত হাত ধোওয়া যেতে পারে।  তবে এগুলি নোরোভাইরাস এবং ক্লোস্ট্রিডিয়াম ডিফিসিল জাতীয় অণুজীবের বিরুদ্ধে তেমন কার্যকর নয়। এগুলি তরল, জেল এবং ফেনা হিসাবে পাওয়া যায়।  অ্যালকোহল-ভিত্তিক সংস্করণগুলিতে সাধারণত আইসোপ্রোপাইল আলকোহল, ইথানল (ইথাইল অ্যালকোহল), বা এন-প্রোপানলের কিছু সংমিশ্রণ থাকে। ৬০ থেকে ৯৫% অ্যালকোহল রয়েছে এমন সংস্করণগুলি সবচেয়ে কার্যকর। এগুলি অগ্নিদাহ্য হওয়ার কারণে যত্ন নেওয়া উচিত।  অ্যালকোহলদ-ভিত্তিক হাত জীবাণুমুক্তকারক বিভিন্ন ধরনের অণুজীবের বিরুদ্ধে ভাল কাজ করে, তবে এগুলি ভাইরাসের ক্ষেত্রে পুরোপুরি প্রতিরোধে সক্ষম নয়। এগুলির কিছু সংস্করণে ত্বক শুষ্ক  হওয়া রোধ করতে গ্লিসারল জাতীয় যৌগ থাকে। অ্যালকোহলভিত্তিক নয় এরকম সংস্করণগুলিতে বেনজালকোনিয়াম ক্লোরাইড বা ট্রাইক্লোসান থাকতে পারে।  তথ্যসূত্র  বিষয়শ্রেণী:O9 বিষয়শ্রেণী:10 বিষয়শ্রেণী:\ বিষয়শ্রেণী: THE বিষয়শ্রেণী:UMBRELLA বিষয়শ্রেণী: THE বিষয়শ্রেণী: IS
পিঙ্ক পেজ ছিল একটি ভারতীয় এলজিবিটি ম্যাগাজিন যা ২০০৯ থেকে ২০১৮ পর্যন্ত অনলাইন এবং মুদ্রিত সংখ্যা প্রকাশ করেছে।    পটভূমি  পিঙ্ক পেজ ২০০৯ সালে প্রতিষ্ঠিত হয়েছিল, যার প্রধান সম্পাদক ছিলেন উদয়ন ধর।   পত্রিকাটি বিনামূল্যে অনলাইনে বিতরণ করা হয়েছিল এবং সারা ভারত থেকেই পাঠক এবং অবদানকারী ছিল। পিঙ্ক পেজ, সম্মিলিতভাবে রাজনীতি, সক্রিয়কর্মী এবং সেলিব্রিটিদের সাক্ষাৎকার, জীবনধারার গল্প প্রকাশ করতো এবং ওয়েবসাইটে পাঠকদের নিজস্ব ব্যক্তিগত অ্যাকাউন্টও ছিল।     তথ্যসূত্র    বহিঃসংযোগ    অফিসিয়াল সাইট  বিষয়শ্রেণী:জীবনচর্যা ম্যাগাজিন বিষয়শ্রেণী:ভারতের ইংরেজি ভাষার ম্যাগাজিন বিষয়শ্রেণী:ভারতের বিলুপ্ত পত্রিকা বিষয়শ্রেণী:সাংস্কৃতিক ম্যাগাজিন বিষয়শ্রেণী:২০০৯-এ ভারতে প্রতিষ্ঠিত বিষয়শ্রেণী:ভারতের ত্রৈমাসিক ম্যাগাজিন বিষয়শ্রেণী:ভারতের এলজিবিটি সম্পর্কিত ম্যাগাজিন বিষয়শ্রেণী:২০১৭-এ ভারতে বিলুপ্ত
সনি বিবিসি আর্থ একটি ভারতীয় টিভি চ্যানেল, যার মালিক বিবিসি  ও সনি পিকচার্স নেটওয়ার্ক। চ্যানেলটি ইংরেজি, হিন্দি, তামিল ও তেলুগু ভাষায় অনুষ্ঠান প্রচার করে। চ্যানেলটি ২০১৭ সালের ৬ মার্চ যাত্রা শুরু করে। কারিনা কাপুর চ্যানেলটির ব্র‍্যান্ড অ্যাম্বাসেডর হিসেবে নিযুক্ত হয়েছিলেন।  তথ্যসূত্র  বিষয়শ্রেণী:টেলিভিশন স্টেশন বিষয়শ্রেণী:মুম্বইয়ের টেলিভিশন স্টেশন বিষয়শ্রেণী:২০১৭-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ভারতের ইংরেজি ভাষার টেলিভিশন স্টেশন বিষয়শ্রেণী:সনি পিকচার্স টেলিভিশন বিষয়শ্রেণী:সনি পিকচার্স নেটওয়ার্ক ইন্ডিয়া
thumb|300px|স্কোরবোর্ডটিতে দেখাচ্ছে ইনিংসে এখন পর্যন্ত রান রেট (৫.৪), এবং রান রেট প্রয়োজনীয় এই জয়ের জন্য (১.৩)পয়েন্ট দরকার দেখায়।  ক্রিকেটে, রান রেট (আরআর), বা প্রতি ওভার (আরপিও) রান হলো ওভার প্রতি ব্যাটিং সাইড স্কোরের গড় সংখ্যা ।ইনিংসে ব্যাটিংয়ে যে সমস্ত রান রয়েছে, তাতে খেলায় পয়েন্ট পর্যন্ত ব্যাটসম্যানদের দ্বারা করা রান এবং বোলিং দল কর্তৃক গৃহীত অতিরিক্ত রান দুটিই রয়েছে।  মান  ভাল রান রেটের হিসাবে কী গণনা করা হয় তা পিচের প্রকৃতি, ম্যাচের ধরন এবং গেমের ধরনের উপর নির্ভর করে। পাঁচ দিনে অনুষ্ঠিত টেস্ট ম্যাচ ক্রিকেটে সাধারণত সীমিত ওভারের খেলাগুলির চেয়ে কম রান রেট থাকে কারণ ব্যাটসম্যানরা আরও সতর্কভাবে অগ্রসর পদক্ষেপ গ্রহণ করে। সাম্প্রতিক বছরগুলিতে, গড় টেস্ট রানের হার প্রতি ওভার প্রতি ৩ থেকে ৩.৫ রানের মধ্যে হয়েছে। যেখানে সীমিত ওভারের ক্রিকেটএ ব্যাটসম্যানদের অবশ্যই জয়ের জন্য প্রয়োজনীয় স্কোর অর্জনের জন্য আরও গুং-হো পন্থা অবলম্বন করতে হবে। ওয়ানডে আন্তর্জাতিক ক্রিকেটএ (৫০ ওভার), ১৯৭০ এর দশকে প্রথম ফরমেটটি থেকে সাম্প্রতিক বছরগুলিতে খেলার গড় রান রেট ৪ টির কাছাকাছি বেড়েছে। ২০ ওভারের টি-টোয়েন্টি আন্তর্জাতিক ক্রিকেটে, গড় রান রেট ওভার প্রতি ৭ থেকে ৮ রানের মধ্যে থাকে । অতিরিক্ত বা ওভারথ্রোনা করে সর্বাধিক সম্ভাব্য রান রেট ৩৬- যদি প্রতিটি বল ছক্কা করে মারতে থাকে এবং একটি পূর্ণাঙ্গ ম্যাচে এটি কখনও হয় নি, এবং কেবল একটি ওভারে খুব কমই ঘটে থাকে।   ব্যবহার  সীমিত ওভারের ক্রিকেটে রান রেটের প্রধান ব্যবহার ব্যাটিং দল দ্বারা প্রাপ্ত রান রেটের(সম্পূর্ণ ওভারে রান করা রান)ও খেলাটি জয়ের জন্য প্রয়োজনীয় রান রেটএর তুলনায় কতটুকু(বাকি ওভারে প্রতি রান প্রয়োজন)। দলগুলি সাধারণত চূড়ান্ত ওভারগুলিতে তাদের রান রেট বাড়ানোর চেষ্টা করে। ফিল্ডিং নিষেধাজ্ঞার নিয়ম, এখন পাওয়ারপ্লে হিসাবে পরিচিত, ক্রিকেট কর্তৃপক্ষ ইনিংসের আগের অংশে দ্রুত স্কোরিংকে উৎসাহিত করার জন্য ব্যবহার করে।  খেলাটি ম্যাচ শেষের কাছাকাছি পৌঁছে যাওয়ার পরে বাকি বলগুলি থেকে কত রান প্রয়োজন বলে রান রেট ব্যবহার করা থেকে পরিবর্তন করা সাধারণ (যেমন, ৩ টি ওভার থেকে রানের প্রয়োজনীয় রান রেট ৬ বলার পরিবর্তে এটি বলা যায় যে ১৮ বল বাকি রয়েছে তাদের ১৮ রানের দরকার ছিল)।  ডাকওয়ার্থ-লুইস পদ্ধতির আবির্ভাবের আগে, বৃষ্টিপাত বা খারাপ আলোর (গড় রান রেট পদ্ধতিতে) কারণে একটি গেমের বিজয়ী নির্ধারণের জন্য রান রেটের ব্যবহার হল অনেকগুলি পদ্ধতির মধ্যে একটি। এটি একই উইন-লস রেকর্ডের সাথে লীগ টেবিলে দলগুলি পৃথক করতে ব্যবহৃত হতে পারে, যদিও এটি সাধারণত নেট রান রেট পদ্ধতি দ্বারা করা হয়।   আরও দেখুন   প্রয়োজনীয় রান রেট  নেট রান রেট  ইকোনোমি রেট (ক্রিকেট)  তথ্যসূত্র   বিষয়শ্রেণী:ক্রিকেট পরিভাষা বিষয়শ্রেণী:ব্যাটিং (ক্রিকেট) বিষয়শ্রেণী:ক্রিকেট রেকর্ড ও পরিসংখ্যান বিষয়শ্রেণী:হার
এসেনসিয়াল ড্রাগস কোম্পানি লিমিটেড বা সংক্ষেপে ইডিসিএল বাংলাদেশের একটি রাষ্ট্র মালিকানাধীন ফার্মাসিউটিকাল কোম্পানি। এটি বাংলাদেশের রাজধানী ঢাকায় অবস্থিত। স্থানীয় ভাবে ঔষধ উৎপাদনের জন্য দেশে একটি উন্নত ঔষধ শিল্প স্থাপনের প্রধান উদ্দেশ্যে এ কোম্পানিটি প্রতিষ্ঠিত হয়। এটি স্বাস্থ্য ও পরিবার কল্যাণ মন্ত্রণালয়ের অধীনে নিয়ন্ত্রিত হয়। হিসাবমতে, সরকারী এই ঔষধ কোম্পানী বাংলাদেশে একটি শক্তিশালী অবস্থানে রয়েছে।   ইতিহাস  এসেনসিয়াল ড্রাগস কোম্পানি লিমিটেড কোম্পানিটি ১৯৬২ সালে তৎকালীন পাকিস্তান সরকারের অধীনে সরকারী ফার্মাসিউটিকাল গবেষণাগার হিসেবে প্রতিষ্ঠিত হয়। ১৯৭৯ সালে এটিকে ফার্মাসিউটিক্যালস উৎপাদন ইউনিট নামে নামকরণ করা হয়।  এসেনসিয়াল ড্রাগস কোম্পানি লিমিটেড ১৯৮৩ সালে প্রতিষ্ঠা করা হয়, এবং কোম্পানি আইনের অধীনে এটি একটি পাবলিক লিমিটেড কোম্পানি হিসেবে নিবন্ধিত হয়। এর খুলনা এসেনসিয়াল ল্যাটেক্স প্লান্ট নামে একটি প্রতিষ্ঠান আছে, যারা ল্যাটেক্স কনডম উৎপাদন করে থাকে। প্রাথমিকভাবে কোম্পানিটি সরকারের ক্রয় এবং বণ্টন সংস্থা হিসেবে কার করত, এবং অর্থ সঞ্চয় করার জন্য কোম্পানিটি চিকিৎসা পণ্য উৎপাদন শুরু করে। ২০১৬ সালের বন্যার পরে সরকার কোম্পানিটিকে পানি বিশুদ্ধ করার বড়ি উৎপাদন শুরু করতে বলে।  জাপানি অর্থায়নের মাধ্যমে ১৯৮৫ সালে বগুড়াতে এসেনসিয়াল ড্রাগস কোম্পানী লিমিটেড নামে আরো একটি প্লান্ট চালু হয়। যা বিভিন্ন সরকারি হাসপাতাল, সিভিল র্সাজন অফিস, সরকারী স্বাস্থ্য প্রতিষ্ঠান, উত্তর ও দক্ষিণ জেলা সমুহে বিভিন্ন প্রাকার প্রয়োজনীয় ঔষধ সরবরাহ করে আসছে। সেফালস্পিন প্রকল্প- এটি বগুড়ার অন্য ইউনটি যাহা সাম্প্রতিক সময়ে বাণজ্যিকি উৎপাদনে গেছে, যেখান থেকে প্রতি ঘণ্টায় প্রায় ১৮০০ ভায়েল ঔষধ উৎপাদন করা সম্ভব।   মুলধন  বর্তমানে কোম্পানীর অনুমোদিত মুলধন ২০০.০০ কোটি টাকা এবং পরিশোধিত মূলধন ১০০.৯২ কোটি টাকা। বর্তমানে এটি ঢাকা স্টক এক্সচেঞ্জ ও চট্টগ্রাম স্টক এক্সচেঞ্জের অন্তর্ভুক্ত, এবং এর প্রতি শেয়ারের মূল্য ১০/= টাকা।  কোম্পানির আর্থিক বছর ২০১৩-১৪ সালের হিসেবমতে, ঐসময়ে প্রায় ৪২৬.০০ কোটি টাকার বিভিন্ন ঔষধ ও গর্ভনিরোধক পণ্য উৎপাদন করা হয়েছে। এবং বর্তমানে এর জনবল আনুমানিক ২৬০০ জন।   তথ্যসূত্র   বিষয়শ্রেণী:বাংলাদেশের সরকারি মালিকানাধীন কোম্পানি বিষয়শ্রেণী:১৯৮৩-এ বাংলাদেশে প্রতিষ্ঠিত বিষয়শ্রেণী:বাংলাদেশের ঔষধ প্রস্তুতকারক কোম্পানি বিষয়শ্রেণী:ঢাকা ভিত্তিক প্রস্তুতকারক কোম্পানি বিষয়শ্রেণী:১৯৮৩-এ প্রতিষ্ঠিত বাংলাদেশী কোম্পানি বিষয়শ্রেণী:১৯৮৩-এ প্রতিষ্ঠিত ঔষধ প্রস্তুতকারক কোম্পানি
জেব্রা আঞ্জু বা জেব্রাফিশ (বৈজ্ঞানিক নাম: Danio rerio), (ইংরেজি: Zebra fish) হচ্ছে Cyprinidae পরিবারের Danio গণের একটি স্বাদুপানির মাছ।Froese, R. and D. Pauly. Editors (২০১৫), ফিশবেজ ওয়েবসাইটের "দানিও রেরিও" নিবন্ধ। সংগৃহীতঃ ১৯ মে, ২০১৫। বাংলায় এটি অঞ্জু মাছ নামে পরিচিত।ইঁদুর, বানরের জায়গায় অঞ্জু মাছ, দৈনিক জনকণ্ঠ, ৯ জুলাই ২০১৮  বর্ণনা দেহ চাপা ও বাঁকানো। পৃষ্টদেশ অপেক্ষা উদরীয় অংশ উত্তল। মুখ তির্যক, নিম্নচোয়াল কিছুটা দীর্ঘতর। অ্যাকোয়ারিয়াম বা মৎসাধারের মাছ হিসেবে জনপ্রিয় এই মাছটি, যাকে জেব্রা দানিও নামে বাজারজাতকরণ করা হয়, হিমালয় পর্বতমালার আশেপাশের অঞ্চলের স্থানীয় একটি প্রজাতি।জেব্রা দানিও । সংগৃহীতঃ ১৯ মে, ২০১৫ বৈজ্ঞানিক গবেষণায় এটি মেরুদণ্ডী মডেল বা প্রতিমান জীব হিসেবে খুবই গুরুত্বপূর্ণ ভূমিকা পালন করে। পুনরূৎপাদন  ক্ষমতার জন্য এই মাছটি বিশেষভাবে পরিচিত। এছাড়াও, নানান প্রকার ট্রান্সজেনিক জাত সৃষ্টির লক্ষ্যে গবেষকরা একে সময় সময় পরিবর্তিত করেছেন।Fudan scientists turn fish into estrogen alertsরিচার্ড মার্ক হোয়াইট এবং অন্যান্য (২০০৮),"Transparent adult zebrafish as a tool for in vivo transplantation analysis", সেল স্টেম সেল ২(২)ঃ ১৮৩—১৮৯Shaunacy Ferro (২০১৩), "Researchers capture a zebrafish's though process on video", পপুলার সায়েন্স। সংগৃহীতঃ ১৯ মে, ২০১৫।  বিস্তৃতি বাংলাদেশ, নেপাল, পাকিস্তান ও মায়ানমার অঞ্চলে এ প্রজাতির মাছ পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়। গবেষণা এই মাছের বেশির ভাগ কার্যকরী জিনের সঙ্গে মানুষ ও ইঁদুরের জিনগুলোর সাদৃশ্য রয়েছে। মাছটির মস্তিষ্ক, হৃদযন্ত্র, যকৃত, অগ্ন্যাশয়, মেরুদণ্ড ইত্যাদি ক্ষতবিক্ষত হওয়ার পরেও এটি তার শরীরের প্রায় সবকটি অঙ্গকে নতুন করে গড়ে তুলতে পারে, যা মানুষ কিংবা অন্য কোন স্তন্যপায়ী প্রাণী পারে না। ফলে গত শতাব্দীর ৬-এর দশক থেকে মাছটি নিয়ে গবেষণা শুরু হয়। একটি বিশেষ জিন কীভাবে জেব্রাফিশের ক্ষতবিক্ষত হৃদযন্ত্রকে (‘মায়োকার্ডিয়াল ইনজুরি’) পুনরুজ্জীবিত হয়ে উঠতে সাহায্য করে, এবিষয়ে ব্রিটেন থেকে প্রকাশিত আন্তর্জাতিক বিজ্ঞান-জার্নাল ‘ডেভেলপমেন্ট’-এ  একটি গবেষণাপত্র প্রকাশিত হয়েছে। জিনটির নাম- ‘কানেকটিভ টিস্যু গ্রোথ ফ্যাক্টর (সিটিজিএফ)’, অন্য নাম ‘সেলুলার কমিউনিকেশন নেটওয়ার্ক ফ্যাক্টর ২-এ’।মানুষের হার্টকে সারিয়ে তোলার জাদু জানে ছোট্ট এই মাছ! বাংলাদেশ প্রতিদিন, ৩০ জানুয়ারি ২০২১   আরও দেখুন   বাংলাদেশের মাছের তালিকা  বাংলাদেশের স্বাদুপানির মাছের তালিকা  বাংলাদেশের সংরক্ষিত মাছের তালিকা  তথ্যসূত্র   বিষয়শ্রেণী:বাংলাদেশের মাছ বিষয়শ্রেণী:স্বাদু পানির মাছ বিষয়শ্রেণী:প্রাণী মডেল বিষয়শ্রেণী:ভারতের মাছ বিষয়শ্রেণী:নেপালের মাছ বিষয়শ্রেণী:মিয়ানমারের মাছ বিষয়শ্রেণী:১৮২২-এ বর্ণিত মাছ বিষয়শ্রেণী:ভারতের স্বাদু পানির মাছ বিষয়শ্রেণী:পাকিস্তানের স্বাদু পানির মাছ বিষয়শ্রেণী:ভুটানের মাছ বিষয়শ্রেণী:ফ্রান্সিস বুকানন-হ্যামিল্টন কর্তৃক নামকরণকৃত ট্যাক্সা
জেরোম রবিন্স (; ১১ অক্টোবর ১৯১৮ - ২৯ জুলাই ১৯৯৮) ছিলেন একজন মার্কিন পরিচালক, নৃত্যশিল্পী, নৃত্য পরিচালক ও মঞ্চ প্রযোজক। তিনি ব্রডওয়ে মঞ্চে এবং চলচ্চিত্র ও টেলিভিশনে ধ্রুপদী বেলে নৃত্য বিষয়ক কাজ করেছেন। তিনি বিংশ শতাব্দীর অন্যতম জনপ্রিয় ও কল্পনাধর্মী নৃত্য পরিচালক ছিলেন। মঞ্চে তার উল্লেখযোগ্য কাজগুলো হল অন দ্য টাউন, পিটার প্যান, হাই বাটন শুজ, দ্য কিং অ্যান্ড আই, দ্য পাজামা গেম, বেলস আর রিংগিং, ওয়েস্ট সাইড স্টোরি, জিপসি ও ফিডলার অন দ্য রুফ। রবিন্স পাঁচটি টনি পুরস্কার এবং দুটি একাডেমি পুরস্কার অর্জন করেছেন। ১৯৬১ সালে ওয়েস্ট সাইড স্টোরি চলচ্চিত্রের জন্য রবার্ট ওয়াইজের সাথে যৌথভাবে শ্রেষ্ঠ পরিচালনার জন্য একাডেমি পুরস্কার অর্জন করেন এবং একাডেমি সম্মানসূচক পুরস্কার অর্জন করেন।  প্রারম্ভিক জীবন রবিন্স ১৯১৮ সালের ১১ই অক্টোবর নিউ ইয়র্ক সিটির ম্যানহাটনের লোয়ার ইস্ট সাইডের জিউইশ মেটার্নিটি হাসপাতালে জন্মগ্রহণ করেন। তার জন্মনাম জেরোম উইলসন রাবিনউইৎজ। তার পিতা হ্যারি রাবিনউইৎজ ও মাতা লিয়া (রিপস)।  কর্মজীবন ১৯৩৭ সালে রবিন্স ক্যাম্প ট্যামিমেন্টে নৃত্যশিল্পী হিসেবে প্রথম পরিবেশনা করেন। তিনি গ্রেট লেডি ও কিপ অফ দ্য গ্রাস ব্রডওয়ে শোতে নৃত্য পরিবেশন শুরু করেন। দুটি নৃত্যনাট্যের নৃত্য পরিচালনা করেন জর্জ বালানশিন। তিনি ট্যামিমেন্ট রিভিউয়ের জন্যও নৃত্য সৃষ্টি শুরু করেন, যার কিছু ছিল হাস্যরসাত্মক, এবং কিছু নাট্যধর্মী, বিদ্যমান প্রাসঙ্গিক বিষয় সম্বন্ধীয় ও বিতর্কিত। এরকম একটি নৃত্য ছিল স্ট্রেঞ্জ ফ্রুট, যা তিনি পরবর্তীতে নিউ ইয়র্ক সিটির ৯২ স্ট্রিট ওয়াইয়েও পরিবেশন করেন।  ১৯৬১ সালে রবিন্স রবার্ট ওয়াইজের সাথে যৌথভাবে ওয়েস্ট সাইড স্টোরি চলচ্চিত্র পরিচালনা করেন। এটি ছিল তার পরিচালিত প্রথম চলচ্চিত্র। মূল চিত্রগ্রহণ শেষ হলে তাকে এই ছবির নির্মাণ থেকে বাদ দেওয়া হয়। যাই হোক, ছবিটি ১০টি বিভাগে একাডেমি পুরস্কার অর্জন করে। রবিন্স পরিচালনার জন্য একটি পুরস্কার ও চলচ্চিত্রে নৃত্য পরিচালনার শিল্পে অসামান্য অবদানের জন্য একটি বিশেষ পুরস্কার লাভ করেন।  তথ্যসূত্র  বহিঃসংযোগ         বিষয়শ্রেণী:১৯১৮-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:ইংরেজি ভাষার চলচ্চিত্র পরিচালক বিষয়শ্রেণী:নিউ ইয়র্ক শহরের চলচ্চিত্র পরিচালক বিষয়শ্রেণী:মার্কিন ইহুদি বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন নৃত্য পরিচালক বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী বিষয়শ্রেণী:একাডেমি সম্মানসূচক পুরস্কার বিজয়ী বিষয়শ্রেণী:কেনেডি সেন্টার সম্মাননা প্রাপক বিষয়শ্রেণী:টনি পুরস্কার বিজয়ী বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী বিষয়শ্রেণী:ডোনাল্ডসন পুরস্কার বিজয়ী বিষয়শ্রেণী:আপার ইস্ট সাইডের ব্যক্তি বিষয়শ্রেণী:ম্যানহাটনের ব্যক্তি বিষয়শ্রেণী:এলজিবিটিকিউ পরিচালক বিষয়শ্রেণী:মার্কিন যুক্তরাষ্ট্রের এলজিবিটিকিউ বিনোদন শিল্পী বিষয়শ্রেণী:হলিউড কালোতালিকা বিষয়শ্রেণী:মার্কিন যুক্তরাষ্ট্রের জাতীয় শিল্পকলা পদক প্রাপক বিষয়শ্রেণী:মার্কিন উভকামী পুরুষ
থাম্ব| হান্স ক্রিশ্চিয়ান ওরস্টেড  ওরস্টেড পদক () পদার্থবিজ্ঞান শিক্ষাদানে উল্লেখযোগ্য অবদানের জন্য আমেরিকান অ্যাসোসিয়েশন অব ফিজিক্স টিচার্স কর্তৃক প্রদত্ত একটি পুরস্কার। এটি অ্যাসোসিয়েশনের সবচেয়ে সম্মানজনক পুরস্কার। হান্স ক্রিশ্চিয়ান ওরস্টেডের নামে এই পুরস্কারের নামকরণ করা হয়েছে এবং এটি ১৯৩৬ সাল থেকে প্রদান করা হচ্ছে।  ওরস্টেড পদক () পদার্থবিজ্ঞান শিক্ষাদানে উল্লেখযোগ্য অবদানের জন্য আমেরিকান অ্যাসোসিয়েশন অব ফিজিক্স টিচার্স কর্তৃক প্রদত্ত একটি পুরস্কার। এটি অ্যাসোসিয়েশনের সবচেয়ে সম্মানজনক পুরস্কার। হান্স ক্রিশ্চিয়ান ওরস্টেডের নামে এই পুরস্কারের নামকরণ করা হয়েছে এবং এটি ১৯৩৬ সাল থেকে প্রদান করা হচ্ছে।   পুরস্কার বিজয়ীদের তালিকা    উইলিয়াম সুডার্ডস ফ্রাঙ্কলিন – ১৯৩৬  এডউইন হার্বার্ট হল – ১৯৩৭  আলেকজান্ডার উইলমার ডাফ – ১৯৩৮  বেঞ্জামিন হ্যারিসন ব্রাউন – ১৯৩৯  রবার্ট মিলিকান – ১৯৪০  হেনরি ক্রু – ১৯৪১  পুরস্কার প্রদান করা হয়নি – ১৯৪২  জর্জ ওয়াল্টার স্টুয়ার্ট – ১৯৪৩  রোল্যান্ড রয় টিলারসন – ১৯৪৪  হোমার লেভি ডজ – ১৯৪৫  রে লি এডওয়ার্ডস – ১৯৪৬  ডুয়ান রোলার – ১৯৪৭  উইলিয়াম হার্লি বার্বার – ১৯৪৮  আর্নল্ড সমারফেল্ড – ১৯৪৯  ওরিন এইচ. স্মিথ – ১৯৫০  জন ওয়েস্লে হর্নব্যাক – ১৯৫১  আন্সেল এ. নল্টন – ১৯৫২  রিচার্ড এম. সুটন – ১৯৫৩  ক্লিফোর্ড এন. ওয়াল – ১৯৫৪  ভার্নেট ই. ইটন – ১৯৫৫  জর্জ উলেনবেক – ১৯৫৬  মার্ক জেমান্‌স্কি – ১৯৫৭  জে উইলিয়াম বুচা – ১৯৫৮  পল কার্কপ্যাট্রিক – ১৯৫৯  রবার্ট পোল – ১৯৬০  জেরল্ড রেইনাশ জাচারিয়াস – ১৯৬১  ফ্রান্সিস সিয়ার্স – ১৯৬২  ফ্রান্সিস লি ফ্রিডম্যান – ১৯৬৩  ওয়াল্টার ক্রিশ্চিয়ান মিচেলস – ১৯৬৪  ফিলিপ মরিসন – ১৯৬৫  লিওনার্ড আইজ্যাক শিফ – ১৯৬৬  এডওয়ার্ড মিল্‌স পারসেল – ১৯৬৭  হার্ভি এলিয়ট হোয়াইট – ১৯৬৮  এরিক এম. রজার্স – ১৯৬৯  এডউইন ক্রফোর্ড কেম্বল – ১৯৭০  ইউরি হাবার-শাইম – ১৯৭১  রিচার্ড ফাইনম্যান – ১৯৭২  Arnold Arons – ১৯৭৩  Melba N. Phillips – ১৯৭৪  Robert Resnick – ১৯৭৫  ভিক্টর ফ্রেডরিখ উইসকপ – ১৯৭৬  H. Richard Crane – ১৯৭৭  Wallace A. Hilton – ১৯৭৮  Charles Kittel – ১৯৭৯  Paul E. Klopsteg – ১৯৭৯, অনন্য ওরস্টেড পদক পুরস্কার  জেরাল্ড হল্টন – ১৯৮০  রবার্ট কারপ্লাস – ১৯৮১  ইসিদোর ইজাক রাবি – ১৯৮২  জন আর্চিবল্ড হুইলার – ১৯৮৩  ফ্রাঙ্ক ওপেনহেইমার – ১৯৮৪  স্যাম ট্রেইম্যান – ১৯৮৫  Stanley S. Ballard – ১৯৮৬  Clifford E. Swartz – ১৯৮৭  Norman F. Ramsey – ১৯৮৮  Anthony P. French – ১৯৮৯  কার্ল সেগান – ১৯৯০  ফ্রিম্যান ডাইসন – ১৯৯১  ইউজেন মারৎজবাখার – ১৯৯২  হান্স বেটে – ১৯৯৩  E. Leonard Jossem – ১৯৯৪  Robert Beck Clark – ১৯৯৫  Donald F. Holcomb – ১৯৯৬  Daniel Kleppner – ১৯৯৭  Edwin F. Taylor – ১৯৯৮  David L. Goodstein – ১৯৯৯  John G. King – ২০০০  Lillian C. McDermott – ২০০১  David Hestenes – ২০০২  Edward W. Kolb – ২০০৩  Lawrence Krauss – ২০০৪  Eugene D. Commins – ২০০৫  Kenneth W. Ford – ২০০৬  কার্ল ওয়াইম্যান – ২০০৭  মিলড্রেড ড্রেসেলহস – ২০০৮  জর্জ এফ স্মুট – ২০০৯  পুরস্কার প্রদান করা হয়নি – ২০১০  F. James Rutherford – ২০১১  Charles H. Holbrow – ২০১২  Edward F. Redish – ২০১৩  Dean Zollman – ২০১৪  Karl C. Mamola – ২০১৫  John Winston Belcher – ২০১৬  Jan Tobochnik - ২০১৭   তথ্যসূত্র    বহিঃসংযোগ   AAPT site    বিষয়শ্রেণী:পদক বিষয়শ্রেণী:বিজ্ঞান পুরস্কার বিষয়শ্রেণী:ওরস্টেড পদক প্রাপক বিষয়শ্রেণী:হান্স ক্রিশ্চিয়ান ওরস্টেড বিষয়শ্রেণী:পদার্থবিজ্ঞানে পুরস্কার বিষয়শ্রেণী:ওরস্টেড পদক বিজয়ীদের তালিকা বিষয়শ্রেণী:পদার্থবিজ্ঞানে ওরস্টেড পদক বিজয়ী বিষয়শ্রেণী:মার্কিন পুরস্কার